eo da en da da da da en ca nl da sk da da da en sv da en da da da da da da da en da en da da da da da da en da da da da da da da da da da da da da da da da da da da cs da en nb da da en da en da da sv da da da da da da da da da da nb en en en da da da da da da da nb en en da da da da da da da sv eo da da da sv pl da sv da pl da da da da da da da da da es es es da da en tr ru es en da da en sv da da da da da ja da da da da da da da da da da da da da da da en da da da da da en da da da da es es es da da en tr ru es en da da da da da da da da da da da nb nb da sv de de en en da nl en da da da da pl sv da li de en en fr en da sv en da da
Wikimedia Danmark er den danske støtteforening for Wikimedia Foundation
Sådan deler du mange filer på Wikimedia Commons – mød Te Commonist
Vi fortsætter med at skrive om Wikimedia Commons, Wikimedia Foundations projekt hvor du kan dele frie mediefiler.
Denne gang kigger vi på følgende scenarie.
Jeg har en masse billeder på min computer. Hvordan får jeg dem hurtigt på Wikimedia Commons?
Det skal være billeder du selv har taget og derfor har rettighederne til, eller billeder du har fået rettighederne til at rettighedshaveren. Desuden må billedet ikke overtræde dansk ophavsret.
(Eksempler på billeder der kan overtræde ophavsret er billeder af skulpturer, hvor kunstneren ikke har været død i 70 hele år.
Et “sjovt” eksempel på dette er Den Lille Havfrue
Man kan naturligvis sagtens dele mange billder gennem Commons’ standardguide, som vi skrev om i den forrige artikel.
Men der findes naturligvis også programmer der kan gøre det lidt smartere og i denne artikel vil vi kigge på programmet “Te Commonist”.
Den letteste måde at installere Te Commonist på er ved at trykke på henvisningen nedenfor.
Commonist kræver Java men det er sandsynligt at du har det da NemID bruger det.
Du får sikkert en advarsel fra dit operativsystem eller din browser om at filen er blokkeret. I Google Chrome kan det se sådan ud:
Denne fil kan muligvis beskadige din computer
Vælg “Behold” og åbn den hentede fil – den hedder sikkert commonist.jnlp – og Commonist starter.
Der vises muligvis en sikkerhedsadvarsel, vælg “I accept te risk and want to run this application” og tryk på Run-knappen
Te Commonist – Java sikkerhedsadvarsel
Og Commonist bør nu starte.
Te Commonist – Deling af mange filer på Wikimedia Commons
Hvis du stadig har problemer så er der hjælp at hente nederst i denne artikel.
Før du går i gang
Saml de billeder du ønsker dele
Vælg de billeder der skal deles
Brug billed(erne) på Internettet eller Wikipedia
Saml de billeder du ønsker dele
Vælg nu de billeder du vil dele og placér dem i en mappe for sig selv. Jeg vil dele de bedste billeder jeg tog på Roskilde Festivalen 2014.
Nu skal de oplysninger der gælder for samtlige filer udfyldes.
For det første skal du have en konto på Wikimedia Commons, det antager jeg at du har, ellers opret en.
Nu skal du udfylde felterne.
user: dit brugernavn på Wikimedia Commons, i mit tilfælde Kim Bach
password: dit kodeord på Wikimedia Commons, det får du ikke her 😉
wiki: her vælger du bare wikimedia commons
description: her udfylder du en beskrivelse, brug denne skabelon:
{{en|Pictures from Roskilde Festival 2014}}
{{da|Billeder fra Roskilde Festival 2014}}
Så får det billede en beskrivelse på både engelsk og dansk. Det er vigtigt at de to Tuborg-klammer og den lodrette streg kommer med, det er standard MediaWiki syntaks for skabeloner
source: her bruger du skabelonen {{own}} (husk de dobbelte Tuborg-klammer).
author: Link til din Wikimedia Commons brugerkonto, i mit tilfælde Kim Bach ([[User:Kim Bach|Kim Bach]]) (husk de firkantede parenteser).
categories: de Wikimedia Commons kategorier dine billeder skal tilhøre, ofte vil der allerede være en kategori på Wikimedia Commons som dine billeder skal tilhøre, hvis du har flere kategorier, så adskil dem med | (lodret streg). I dette tilfælde bruger vi
license: {{cc-by-sa-4.0}} som er den nyeste Creative Commons licens og derfor ikke med i valglisten endnu (husk de dobbelte Tuborg-klammer)
Nu ser venstre side sådan ud:
Te Commonist – Deling af mange filer på Wikimedia Commons – Generelt
Vælg de billeder der skal deles
Bladr til det bibliotek hvor du har billederne, og indholdet af biblioteket bliver nu vist til højre.
Du vil sikkert også gerne ændre på filernes navn til noget mere beskrivende, husk at der skal stå en fil-endelse til sidst, ofte vil det være .jpg. Husk også at Wikimedia Commons er et internationalt projekt, så brug gerne et engelsk navn til dine filer.
Du kan også tilføje en beskrivelse, også her er det smart at bruge beskrivelses-skabelonen samt at skrive en beskrivelse på både dansk og engelsk.
Det du skriver til højre bliver brugt i stedet for det der er skrevet til venstre, altså efterlad blot description og categories blankt hvis du ikke har ændringer.
date og coordinates vil som regel blive hentet fra billed-filernes dato og såkaldte EXIF-data.
Jeg vælger i dette eksempel at dele to enkelt billede, nemlig det med teltene og et andet med de store bogstaver er markerede den del af campingområdet der kaldes Dream City.
Jeg markerer billedet til deling med at trykke på upload-fluebenet oven over billedets name-felt.
Jeg udfylder name med
Get A Tent EAST - Roskilde Festival 2014.jpgJeg udfylder description med
{{en|At Roskilde Festival you can rent a tent that will be ready for you when you arrive.
When you leave you can pack it an drop it for recycling in refugee camps.
Te concept is called Get A Tent}}
{{da|På Roskilde Festivalen kan du leje et telt der er sat op i forvejen når du ankommer.
Når du rejser kan du pakke teltet sammen og afleverede det til genbrug i flygtningelejre.
Konceptet hedder Get A Tent}}
Te Commonist – Deling af mange filer på Wikimedia Commons – Get A Tent EAST
Det andet billede er af indgangen til det campingområde der hedder Dream City.
Jeg markerer billedet til deling med at trykke på upload-fluebenet oven over billedets name-felt.
Jeg udfylder name med
Welcome to Dream City - Roskilde Festival 2014.jpgJeg udfylder description med
{{en|At Roskilde Festival 2014 te DIY area of te festival was called Dream City.
{{da|På Roskilde Festival 2014 hedcampingområdet for DIY (Do It Yourself – gør det selv) Dream City}}
Te Commonist – Deling af mange filer på Wikimedia Commons – Dream City
Når du er tilfreds, så trykker du på upload knappen, og dine billeder bliver nu overført til Wikimedia Commons.
Der vises en fin fremdriftsindkator nederst på skærmbilledet.
Når alle dine billeder er lagt op, så skal du naturligvis se hvordan de ser ud på Commons.
Alle brugere har en galleri-side der har navnet User:Navn/gallery, min hedder User:Kim_Bach/gallery
Min galleriside ser nu sådan ud:
Wikimedia Commons – Galleriside for Kim Bach
Tryk evt. på Diasvisning for at få alle dine billeder vist
Brug billede på Internettet eller Wikipedia
Nu er dine billeder på Commons, nu skal du bruge dem i en Wikipedia-artikel eller andre stede på Internettet. For at gøre det skal du åbne billedsiden for det billede du ønsker at dele.
Billedsiden for Welcome to Dream City ser sådan ud:
Wikimedia Commons – Billedside for Welcome to Dream City
Vælg nu den type deling du er interesseret i, enten for at bruge billedet på Internettet:
Wikimedia Commons – Brug denne fil på nettet
eller for at bruge det på Wikipedia.
Wikimedia Commons – Brug denne fil en wiki
Klip/klister den relevante kode til din HTML eller wikiside.
Det var det hele, jeg glæder mig til at se hvad du deler.
Der er mange ting der kan drille, og det kan også være du bliver skræmt af de mange advarsler du bliver præsenteret for.
Alternativt kan du vælge at hente og installere Te Commonist i stedet for at bruge Javas “webstart” metoden.
Dette er beskrevet på Commons i afsnittet Download and install te Commonist.
Derudover findes der også andre værktøjer som jeg komme ind på i kommende artikler.
Kim Bach har siden 2012 været suppleant til bestyrelsen for Wikimedia Danmark, den danske støtteforening for Wikimedia Foundation. Du kan kontakte ham via. hans brugerside på dansk Wikipedia.
Kim er også en del af Wikipedia-“kavalariet” bedre kendt som Mentorprogrammet, vi står klar til at hjælpe dig
Udgivet i "Kavalariet", Avanceret, Begynder, Commons, Tip, Wikimedia | Skriv et svar
I dag er det “Commons'” fødselsdag HURRA HURRA HURRA! – hvordan vil DU fejre dagen? #commonsXdk
Posted on 7. september 2014 by Kim Bach
Som jeg skrev i går, så markerer vi den 7. september 2014 at Wikimedia Commons, Wikimedia Foundations projekt til deling af medie-filer på tværs af alle de øvrige projekter, fylder 10 år!
Hvordan vil DU fejre denne vigtige mærkedag for Wikimedia?
Del dit værk på Twitter, Facebook eller Google+, hashtag med #commonsXdk
Tænk over et billede du vil tage eller allerede har, som du frit ønsker at dele med verden
Få det på din computer
Tænk over licensen, f.eks. Creative Commons Navngivelse/Del på samme vilkår
Vælg vejviseren hvis du har brug for vejledning
Del dit værk på Twitter, Facebook eller Google+, hashtag med #commonsXdk
Sådan vil JEG fejre dagen
Jeg har planlagt at fejre dagen ved at sørge for at artiklen på dansk Wikipedia om Rockmaskinen bliver opdateret og – langt om længe – får et billede.
Hertil måske billeder af kage og chokolade, selv om man måske kan argumentere for at hun allerede har fået rigeligt.
Jeg glæder mig til at se og høre hvad du deler, og vil gerne samle det her på bloggen, så giv mig et pip på @kim_bach, og jeg holder øje med #commonsXdk hashtag
Hvis du vil vide mere – Hvad er Wikimedia Commons?
Fra beskrivelsen på dansk Wikipedia:
Wikimedia Commons (eller blot Commons) er en central database til frie mediefiler, især billeder, videoklip og musik. Det er et Wikimedia-projekt, som blev sat i gang den 7. september 2004 og som nu har over 6,5 mio. filer, der er blevet uploadet og bliver vedligeholdt af frivillige. Databasen og dens filer kan bruges af alle, men de har en særlig status i forhold til de andre Wikimedia-projekter – herunder Wikipedia – da Commons-billeder kan flettes direkte ind i bl.a. Wikipedia-artikler som om de lå lokalt
Wikipedias brugere, “Wikimedia Commons,” Wikipedia, Den frie encyklopædi, https://da.wikipedia.org/w/index.php?title=Wikimedia_Commons&oldid=7609213 (hentet september 7, 2014).
I udgangspunkt er Wikimedia Commons interesseret i næsten alt, men der er nogle anderledes, og ikke så restriktive, såkaldte “notabilitetskrav” for materiale du deler på Commons, end der er for Wikipedia.
Det betyder f.eks. at det du deler ikke behøver at have encyklopædisk værdi. Det vigtigste krav er at materialet har en fri licens dvs. er frit indhold.
Hvis du vil vide mere – Hvad er Frit Indhold?
Fra beskrivelse af frit indhold på dansk Wikipedia:
Frit indhold, eller fri information, er enhver form for funktionelt værk, kunstværk, eller andet kreativt indhold uden restriktioner for folks frihed til at bruge, videre give, forbedre, eller dele indholdet. En vigtig egenskab er, at hvis frit indhold ændres, udvides eller indarbejdet i et andet værk, skal det afledte værk også distribueres under en fri licens. For at kunne blive betragtet som frit indhold skal et værk tillade ændringer og deling
Wikipedias brugere, “Frit indhold,” Wikipedia, Den frie encyklopædi, https://da.wikipedia.org/w/index.php?title=Frit_indhold&oldid=6913623 (hentet september 7, 2014).
Jeg bruger næsten altid Creative Commons Navngivelse-DelPåSammeVilkår 3.0 Unported (CC BY-SA 3.0) licensen, når jeg deler materiale på Internettet, det betyder at jeg:
Giver alle ret til frit at bruge, ændre og endog sælge, det materiale jeg deler, sålænge de deler afledt materiale på samme vilkår og oplyser om at det var mig der producerede det oprindelige materiale.
Kim Bach har siden 2012 været suppleant til bestyrelsen for Wikimedia Danmark, den danske støtteforening for Wikimedia Foundation. Du kan kontakte ham via. hans brugerside på dansk Wikipedia.
Kim er også en del af Wikipedia-“kavalariet” bedre kendt som Mentorprogrammet, vi står klar til at hjælpe dig
Udgivet i "Kavalariet", Begynder, Commons, Tip, Wikimedia | Skriv et svar
Vær med til at markere Open Data Day 2015 i København
Godt Nytår! 2015 byder på Skrivestuer, WikiWednesday, Fotodage og meget mere
60 måder hvorpå du kan vise nye Wikipedia-brugere kærlighed
Sådan deler du mange filer på Wikimedia Commons – mød Te Commonist
I dag er det “Commons'” fødselsdag HURRA HURRA HURRA! – hvordan vil DU fejre dagen? #commonsXdk
AffiliateLabz til Vær med til at markere Open Data Day 2015 i København